ນັກຊ່ຽວຊານກ່າວວ່າ ການພັດທະນາ ມີສ່ວນຊ່ວຍເຮັດໃຫ້ ນໍ້າຖ້ວມ (ເບິ່ງວີດີໂອ)
ການລາດ​ຄອນ​ກຣີດ ຢູ່​ໃນ​​ເມືອງ​ທີ່​ເຕີ​ບໂຕ​ຂຶ້ນ​ນັບ​ມື້ ເຊັ່ນ​ບາງກອກ​ນັ້ນ ​ແມ່ນ​ມີ​ສ່ວນ​​ເຮັດໃຫ້​ເກີດ​ນໍ້າຖ້ວມ.
ຢູ່ໃນບາງພາກສ່ວນຂອງຂົງເຂດເອເຊຍຕາເວັນອອກສຽງໃຕ້ນັ້ນ ນໍ້າຖ້ວມແມ່ນຍັງເພິ່ມປະລິ ມານຂຶ້ນໄປຢູ່ເລື້ອຍໆ ໂດຍໄດ້ໄຫລຖ້ວມທົ່ງໄຮ່ທົ່ງນາ ແລະເມືອງຕ່າງໆ ຍັງຜົນໃຫ້ມີຄົນເສຍຊີວິດ ແລະສ້າງຄວາມເສຍຫາຍເພພັງຢ່າງໃຫຍ່ ແຕ່ດັ່ງທີ່ຜູ້ສື່ຂ່າວວີໂອເອລາຍງານມານັ້ນ ກໍແມ່ນວ່າບັນຫາອາດໄດ້ຮ້າຍແຮງໄປກວ່ານັ້ນອີກ ດາຣາມີເລຶ່ອງນີ້ມາສະເໜີທ່ານ ມັນເປັນພາບທີ່ເຫັນກັນເປັນປົກກະຕິເກີນໄປແລ້ວໃນເຂດນະຄອນຫລວງບາງກອກຂອງໄທ ນັ້ນກໍຄືພາບພວກຊາວບ້ານຊາວເມືອງພາກັນຍ່າງລຸຍນໍ້າທີ່ສູງພຽງຫົວເຂົ່າ ຢູ່ໃນບາງເຂດຂອງບາງກອກນັ້ນ ຄວາມເຄັ່ງຕຶງແລະຄວາມບໍ່ພໍໃຈ ແມ່ນໄດ້ຟົດເດືອດລົ້ນ ອອກມາ ແຕ່ວ່າແມ່ນແຕ່ໃນຂະນະທີ່ພວກຊາວເມືອງບາງກອກພາກັນດິ້ນຮົນສູ້ຊົນກັບສະພາບນໍ້າ ຖ້ວມຢູ່ຕໍ່ໄປນັ້ນ ແຕ່ກໍມີຄວາມຮູ້ສຶກສໍານຶກກັນວ່າໄພນໍ້າຖ້ວມອາດຮ້າຍແຮງໄປກວ່ານີ້ອີກ ທ່ານ Mark Bartolini ເປັນຜູ້ຊ່ຽວຊານດ້ານໄພພິບັດປະຈໍາອົງການພັດທະນາລະຫວ່າງ ປະເທດຂອງສະຫະລັດ ຫລືຢູເສດ ທ່ານກ່າວວ່ານໍ້າຖ້ວມທີ່ໄຫລຖ້ວມຢ່າງຊ້າໆໃນໄທນັ້ນ ໄດ້ເອື້ອອໍານວຍໃຫ້ປະຊາຊົນມີ ເວລາໄດ້ກະກຽມຫ້າງຫາຮັບມື ກັບມັນ ແລະລົດຜ່ອນຜົນເສຍ ຫາຍ ຊຶ່ງບໍ່ເປັນເຊ່ນນັ້ນຢູ່ສະເໝີ ໄປ ທ່ານ ບາໂຕລີນີ ກ່າວຕໍ່ໄປວ່າ ທີ່ຜ່ານມາ ໄທແລະປະເທດອື່ນໆແມ່ນໄດ້ພິສູດໃຫ້ເຫັນ ເຖິງ ຄວາມສາມາດໃນການກັບຄືນສູ່ສະພາບເດີມໄດ້ ແຕ່ກໍຍັງມີຄວາມເປັນຫ່ວງກັນ ຫລາຍຢ່າງຢູ່ ທ່ານ ບາໂຕລີນີ ເວົ້າວ່າ: “ ສະຫະລັດກໍາລັງໃຫ້ເງິນຊ່ວຍເຫລືອ ຫລາຍກວ່າ 2 ລ້ານ 7 ແສນໂດລາ ເພື່ອຊ່ວຍຂົງ ເຂດເອເຊຍຕາເວັນອອກສຽງໃຕ້ ຟື້ນຕົວຄືນຈາກໄພນໍ້າຖ້ວມ ແຕ່ນອກນີ້ແລ້ວ ສະຫະ ລັດກໍຍັງພະຍາຍາມແບ່ງປັນບາງສິ່ງບາງຢ່າງ ໃຫ້ໄດ້ຮູ້ນໍາຕື່ມອີກ ນັ້ນກໍຄືບົດຮຽນຈາກ ຄວາມຫາຍະນະທີ່ໄດ້ເກີດຂຶ້ນແກ່ສະຫະລັດເອງ ໃນປີ 2005 ພາຍຸເຮີຣີເຄນ Katrina ໄດ້ປະທະເຂດຝັ່ງອ່າວເມັກຊິໂກ ຂອງສະຫະລັດ ເຮັດໃຫ້ເກີດໄພນໍ້າຖ້ວມນະຄອນ New Orleans ທີ່ຍັງຜົນໃຫ້ພວກຊາວເມືອງທີ່ຈົນຕາ ແຈ ຕ້ອງໄດ້ພາກັນຂຶ້ນໄປຢູ່ເທິງຫລັງຄາບ້ານຂອງພວກເຂົາເຈົ້າ ເພື່ອລໍຖ້າການກູ້ໄພ ເວລານີ້ ພວກເຈົ້າໜ້າທີ່ສະຫະ ລັດກໍາລັງປະຕິບັດງານຮ່ວມກັນ ກັບພວກເຈົ້າໜ້າທີ່ຈາກທົ່ວຂົງ ເຂດເອເຊຍຕາເວັນອອກສຽງໃຕ້ ເພື່ອປັບປຸງການ ກະກຽມຮັບມື ກັບໄພພິບັດແລະການຕິດຕໍ່ສື່ ສານ ໃຫ້ດີຂຶ້ນກວ່າເກົ່າ ທ່ານ Barakrishman Raja- gopal ຊ່ຽວຊານດ້ານວາງ ແຜນຜັງເມືອງ ຂອງສະຖາບັນ ເທັກໂນໂລຈີແຫ່ງລັດແມັດຊາ ຈູແຊດສ໌ ຫລື MIT ກ່າວຜ່ານ ທາງຄອມພິເຕີ ຫລື Skype ວ່າ ນັ້ນຍັງບໍ່ເປັນການພຽງພໍ ທ່ານ Rajagopal ກ່າວຕໍ່ໄປວ່າ ຕົວຢ່າງເຊັ່ນ ການນໍາໃຊ້ຄອນກຣີດ ຢູ່ໃນເມືອງທີ່ເຕີບ ໂຕຂຶ້ນນັບມື້ ເຊັ່ນບາງກອກນັ້ນ ແມ່ນມີສ່ວນເຮັດໃຫ້ເກີດນໍ້າຖ້ວມ ຍ້ອນການລາດຄອນ ກຣີດຫລືຊີມັງຢອງໃສ່ເທິງລະບົບທໍ່ລະບາຍນໍ້າຕາມທໍາມະຊາດ ສໍາລັບເວລາປັດຈຸບັນນີ້ຊາວໄທຫລາຍໆຄົນກໍແມ່ນພະຍາຍາມສູ້ຊົນຕໍ່ໄປເພື່ອໃຫ້ຢູ່ລອດ ໄປຊໍາຊາ ຈົນກວ່າລະດັບນໍ້າຖ້ວມຈະລົດລົງ